Gal Gadot Dilaporkan Kembali Meneruskan Peranannya Sebagai Gisele Dalam “FAST X”
Gal Gadot dilaporkan akan kembali ke francais Fast & Furious dengan memainkan semula peranannya sebagau Gisele Yashar dalam ansuran ke-10 Fast X. Menurut The Direct, sumber mengatakan bahawa Gadot akan muncul dalam Fast X, yang kini dijadualkan tayangan pada 19 Mei 2023.  Jika laporan itu tepat, ia agak menarik untuk dilihat, tetapi tidak mengejutkan kerana ini bukan kali pertama Fast & Furious membawa kembali watak yang disangkakan telah mati.  Dalam filem Fast 9, pelakon Sung Kang kembali meneruskan peranannya sebagai Han Lue, watak yang telah mati dalam The Fast and the Furious: Tokyo Drift pada 2006.  The Fast and the Furious: Tokyo Drift  Dalam filem Fast & Furious 6 (2013) watak Gisele telah terbunuh sewaktu aksi dilapangan terbang.  Fast X telah menarik beberapa nama besar untuk menyertai filem akan datang, dan ini termasuklah pemenang Oscar yang juga bintang Captain Marvel, Brie Larson, bintang Aquaman, Jason Momoa, Daniela Melchoir (The Suicide Squad) dan Alan Ritchson.  Selain Vin Diesel, filem akan datang turut menyaksikan barisan pelakon asal kembali mengulangi peranan masing-masing seperti Michelle Rodriguez, Tyrese Gibson, Charlize Theron, Ludacris, Jordana Brewster, Nathalie Emmanuel, Sung Kang, Michael Rooker, dan Scott Eastwood. Louis Letterier (The Incredible Hulk; Now You See Me) mengambil-alih tugas pengarahan dari Justin Lin, yang berundur dari projek disebabkan perbezaan kreatif dengan Diesel dan pihak studios. Lakon layar dihasilkan Lin dan Dan Mazeau. The Incredible Hulk; Now You See